CELEX: 62020TN0340
Language: ro
Date: 2020-06-03 00:00:00
Title: Cauza T-340/20: Acțiune introdusă la 3 iunie 2020 – Galván Fernández-Guillén/SRB

27.7.2020   
            
            
               RO
            
            
               Jurnalul Oficial al Uniunii Europene
            
            
               C 247/44
            
         
      Acțiune introdusă la 3 iunie 2020 – Galván Fernández-Guillén/SRB
      (Cauza T-340/20)
      (2020/C 247/61)
      Limba de procedură: spaniola
      
         Părțile
      
      
         Reclamant: José María Galván Fernández-Guillén (Madrid, Spania) (reprezentanţi: M. Romero Rey şi I. Salama Salama, avocaţi)
      
         Pârât: Comitetul unic de rezoluție (SRB)
      
         Concluziile
      
      Reclamantul solicită Tribunalului:
      
                  —
               
               
                  declararea nulității Deciziei SRB/EES/2020/52 din 17 martie 2020 de stabilire a necesității de a acorda o compensație acționarilor și creditorilor în legătură cu care au fost luate măsurile de rezoluție privind Banco Popular Español S.A.;
               
            
                  —
               
               
                  obligarea SRB la plata cheltuielilor de judecată aferente acestei proceduri.
               
            
         Motivele și principalele argumente
      
      În susținerea acțiunii, reclamantul invocă patru motive.
      
                  1.
               
               
                  Primul motiv, întemeiat pe încălcarea dreptului fundamental la viață privată, în măsura în care Banco Popular dispunea, la momentul rezoluției, de un patrimoniu net pozitiv care nu justifica privarea de titluri fără compensație.
               
            
                  2.
               
               
                  Al doilea motiv, întemeiat pe încălcarea dreptului de proprietate ca urmare a inexistenței unor criterii clare de evaluare la momentul rezoluției Banco Popular, întrucât au fost aplicate retroactiv noile criterii aprobate prin Regulamentul delegat (UE) 2018/344 al Comisiei (1), care nu a intrat în vigoare decât la 29 martie 2018, cu alte cuvinte, la opt luni după rezoluția Banco Popular.
               
            
                  3.
               
               
                  Al treilea motiv, întemeiat pe lipsa de independență a Deloitte pentru efectuarea evaluării 3 pe care se bazează exclusiv Decizia SRB/EES/2020/52, având în vedere că același cabinet realizase evaluarea 2 provizorie.
               
            
                  4.
               
               
                  Al patrulea motiv, întemeiat pe încălcarea dreptului la apărare prin faptul că SRB continuă să trateze anumite informații ca sensibile și să le oculteze acționarilor și creditorilor Banco Popular sub pretextul că „divulgarea lor ar putea încălca dreptul la apărare al instituției în procedurile contencioase în curs”.
               
            
         (1)  Regulamentul delegat (UE) 2018/344 al Comisiei din 14 noiembrie 2017 de completare a Directivei 2014/59/UE a Parlamentului European și a Consiliului în ceea ce privește standardele tehnice de reglementare care precizează criteriile legate de metodologia de evaluare a diferenței de tratament în cadrul procedurii de rezoluție (JO 2018, L 67, p. 3).